Yoshua wapebwa mwingilo wa kupingakena Mosesa (12-23)
27 Penepo bana bana-bakaji ba Zelofehade,+ mwanā Hefele, mwanā Ngileade, mwanā Makile, mwanā Manase, ba ku bisaka bya Manase mwanā Yosefa, bafwena. Majina a bandi bana bana-bakaji i Mahala, Noa, Hokela, Milaka ne Tiza.2 Baimana ku meso a Mosesa, ne Eleaza kitobo, ne bamfumu,+ ne kitango kyonso ku kibelo kya pema wa kubungakena’ko kebanena’mba:3 “Tata wetu wafwidile mu ntanda mutuputupu, inoko kadipo mu kibumbo kyebungile kulwa na Yehova, boba baitabīle Kola,+ ino aye wafwidile bubi bwandi aye mwine kadi kabutwilepo mwana mwana-mulume nansha umo.4 Lelo i kika kijiminina dijina dya tata wetu mu kisaka kyandi mwanda’po kabutwilepo mwana nansha umo mwana-mulume? Witupe’ko ntanda mu bukata mwa banababo na tata.”5 Ebiya Mosesa waleta mwanda wabo ku meso a Yehova.+6 Yehova nandi walombola Mosesa namino amba:7 “Bana ba Zelofehade badi na bubinga. Bine ufwaninwe kwibapa ntanda bu bupyani mu bukata mwa banababo na shabo ne kwibapa bupyani bwa shabo.+8 Kadi lombola bene Isalela amba, ‘Shi muntu wafu kwampikwa kubutula mwana-mulume, mufwaninwe kupa wandi mwana mwana-mukaji bupyani bwandi.9 Kadi shi kadipo na mwana mwana-mukaji, mukapa banababo bana-balume bupyani bwandi.10 Shi kadipo na banababo bana-balume, nankyo mukapa banababo na shandi bana-balume bupyani bwandi.11 Kadi shi shandi nandi kadipo na banababo bana-balume, bupyani bwandi mukapa’bo mubutule wa pabwipi wa ku mashi wa mu kyandi kisaka, nandi ukayata’bo. Kino’ki kikekala kitungo kya mwa kutyibila mambo a bene Isalela, monka mobasoñaninye Mosesa kudi Yehova.’”12 Penepo Yehova wanena Mosesa amba: “Kanda mu luno lūlu lwa Abadimi,+ umone ntanda yonkapa bene Isalela.+13 Shi ubeimone, nobe ukalungwa ku bantu bobe*+ pamo bwa Alone mwanenu,+14 mwanda kitatyi kyaumpotomeje kitango mu ntanda mutuputupu ya Zine, mwatombokēle musoñanya wami wa kumpandula ku meso abo na mema.+ Ano i mema a Mediba+ ku Kadesha+ mu ntanda mutuputupu ya Zine.”+15 Penepo Mosesa wanena Yehova amba:16 “Yehova, Leza wa mushipiditu wa bantu bonso,* atonge muntu wa kulama kitango17 ukatamba ne kutwela ku meso abo kadi ukebatambija ne kwibatweja, kutyina’mba kitango kya Yehova kyakekala pamo bwa mikōko yampikwa mukumbi.”18 Ebiya Yehova wanena Mosesa amba: “Yata Yoshua mwanā Nuna, muntu udi na mushipiditu munda mwandi, umutenteke dikasa.+19 Kupwa umwimike ku meso a Eleaza kitobo ne ku meso a kitango kyonso, kadi ukamutūla bu mutangidiji ku meso abo.+20 Ukamupa’ko lupusa* lobe lumo,+ amba kitango kyonso kya bene Isalela kimwivwane.+21 Aye ukemana ku meso a Eleaza kitobo, nandi ukamwipangwila Yehova, mwa kuyukila butyibi bwandi kupityila ku Udimi.+ Bakatamba na kishima kyandi, kadi bakatwela na kishima kyandi, aye ne bene Isalela bonso badi nabo ne kitango kyonso.”22 Ebiya Mosesa walonga monka mwamusoñaninye Yehova. Wayata Yoshua wamwimika ku meso a Eleaza kitobo ne ku meso a kitango kyonso,23 wamutenteka makasa ne kumutūla bu mutangidiji,+ monka mwanenene Yehova kupityila kudi Mosesa.+
Kunshi kwa Dyani
^ Uno i muneneno wa kusāsula ushintulula’mba kufwa.
^ Kishima pa kishima i, “mishipiditu ya ngitu yonso.”
swh_Latn bem_Latn nya_Latn cjk_Latn lua_Latn